מיכל לויט

ביוגרפיה

מיכל לויט נולדה בתל אביב לאדריכל יעקב רכטר ולאשתו הראשונה שרה שפיר. בילדותה עסקה בספורט ובבלט והחלה להתעניין בציור בגיל 14. בתיכון למדה בבית ספר של ויצו. בתום שירותה הצבאי למדה איור באקדמיה בצלאל. עם סיום לימודיה החלה לעבוד בהוצאת מסדה, שם איירה ספרי ילדים ועיצבה עטיפות לספרי מדע בדיוני ולספרי פרוזה("שומר אמונים" מאת אריה קרישק ועוד;) . בשנת 1974 איירה לויט את עטיפת האלבום "14 אוקטבות" של ההרכב שבו היה חבר אחיה, יוני רכטר. בעקבותיה עיצבה עטיפות רבות לאלבומים ישראליים, ביניהם לאלבומיו של רכטר – "באופן קבוע וחד פעמי", "הכבש השישה עשר", "העיקר זה הרומנטיקה" ו"עוד סיפור"; גידי גוב – "40:06"; יהודית רביץ – "גלוי ונעלם"; מאחורי הצלילים 1984, "צליל מכוון" ועוד.
בין ספרי הילדים שאיירה: "מה נעשה עם ג'ינג'ר" מאת חיה שנהב (עם עובד 1994), ו"אוליבר טוויסט" מאת צ'ארלס דיקנס שזיכו אותה בפרס מוזיאון ישראל לאיור ספר ילדים ע"ש בן־יצחק; "ציפור סיני שנשבתה" מאת שבתאי לוי (שבו) שזיכה אותה בפרס נחום גוטמן לאיור מטעם עיריית תל אביב (מסדה 1992); "אנונימוס בלפי הגדול" מאת יוסי בנאי (מודן 1980); "קרחונים ופעמונים" מאת אמנון שמוש (מסדה 1980); "אלף לילה ולילה" (כתר 1987); "קיקה הזיקית" מאת טל עומר (דני ספרים 1996) ועוד.
בשנת 2000, לאחר שנים של איור ועיצוב, שינתה כיוון ולמדה ציור פיגורטיבי ב"סדנא לציור ורישום ירושלים" בניהולו של הצייר ישראל הירשברג.
ב-5 במרץ 2011 נפתחה תערוכת היחיד של מיכל רכטר לויט בשם "הכתם שלי" בגלריה של קיבוץ גבעת חיים איחוד. בתערוכה הציגה ציורי שמן של דיוקנאות, נופים וטבע דומם.
ב-24 בנובמבר אותה שנה נפתחה תערוכת היחיד של מיכל רכטר לויט בשם "בין הגלוי לנסתר" בגלריה של בית האמנים בתל אביב. ב-2014 ערכה תערוכת יחיד בגלריה לשלום בגבעת חביבה. ב-2016 ערכה תערוכת יחיד, "קופסה שחורה" בגלריה מקום לאמנות בתל אביב.
תערוכות יחיד נבחרות
2019                          הכד של חנה,  קיר אמן, מקום לאמנות, קרית המלאכה, תל אביב
2016                            קופסה שחורה, מקום לאמנות, קרית המלאכה, תל אביב
2014                            בארבע עיניים, גלריה בגבעת חביבה
2011                            בין הגלוי לנסתר, בית האמנים, תל אביב
2011                            הכתם שלי, גלריה בקיבוץ גבעת חיים
1997                            מיכל רכטר לויט, ציורים, גלריה בעיקר איור נווה צדק, תל אביב
1996                            מיכל רכטר לויט, ציור, גלריה נלי אמן, תל אביב
תערוכות קבוצתיות נבחרות
2019                            דיוקן אם, בית האמנים תל-אביב
2019                            אמנות לכל כיס, הגלריה לשלום גבעת חביבה
2017                            ''  שתיקה'' קיר אמן מקום לאמנות קרית המלאכה תל אביב
2017                            נקודת זכות, תערוכת הרוח הישראלית,
2017                            תערוכת מכירה למען ספרית לוינסקי בבית בנימיני
2016                           '' הקתדרלה שלי'' קיר אמןX 9  מקום לאמנות קרית המלאכה תל אביב
                                 
2015                            הסלון, במסגרת 'מנופים', גלריה הקוביה, ירושלים
2015                            Summer Time, מקום לאמנות, תל אביב
2015                            Twilight Zone, גלריה עינגא, תל אביב
2015                            על הפנים, גלריה צדיק, יפו
2015                            מכירה פומבית, גלריה מונטפיורי, תל אביב
2015                            נקודת זכות, תערוכת הרוח הישראלית, מוזיאון הרצלילינבלום, תל אביב
2014                            אני מכאן, גלריה בגבעת חביבה